**צוות היגוי לתרבות**. 7.2.13

סיכום ישיבה מיום ד' 6.2.13

נוכחים: צביה, מרים, עמליה, מירית, אברהם, שני, דרור, אוכמה.

סיכום:

**1. רכז/ת תרבות ישובי:**

1. הצוות ממליץ לצאת למכרז לתפקיד רכז/ת תרבות. נוכח דרישות והיקף התפקיד, לאחר שתקופה ממושכת שלא היה רכז/ת תרבות בישוב, (ייצוב צוותי חגים וצוות לוגיסטי, הקמת גופים תרבותיים, שיקום מחסן תרבות , ליווי ומעקב תקציבי שוטף ועוד), ממליץ הצוות לתגמל את הרכז/ת שיבחר בשכר סמלי. המלצה זו מתייחסת לשנת התקציב הנוכחית בלבד. דיון נוסף בנושא יתקיים במהלך השנה, תוך התייחסות להיקף הפעילות ולדרישות התפקיד.
2. דרישות התפקיד והכישורים נדרשים מופיעים בסיכום הישיבה הקודם.

**2. ראשי צוותים לחגים,לאירועים ולגופים תרבותיים:**

|  |  |  |  |
| --- | --- | --- | --- |
| **החג/האירוע** | **רכז/ת מוצע** | **מוסכם** | **אחריות לדיבור וברור** |
| **חגים** |  |  |  |
| ראש השנה | ענת בר-קול | ? | שני |
| יום כיפורים | סימון עמיאל | ? | עמליה |
| סוכות | צבייה | V | מוסכם |
| חנוכה | ענת פארן | ? | דרור |
| חג הקיבוץ | ? |  |  |
| ט"ו בשבט | טל צוק | V | מוסכם (דרור) |
| מסיבת פורים | צוות אד-אוק |  | דרור |
| אירוע פורים-עדלאידע | רפי בוימל | V | מוסכם (שני) |
| פסח | צוות אצלנו בחצר | V | מוסכם |
| אביבון | שני | V | מוסכם |
| יום השואה | אהרון, איתן, גדעון | ? | אוכמה |
| יום הזיכרון | אמנון פישמן | ? | דרור |
| חג העצמאות | חלי זלינגר/אסתי א. | ? | צבייה |
| שבועות | דרור | V | מוסכם |
| **אירועים אחרים** |  |  |  |
| מסיבת קיץ | רונן נאור | ? | דרור |
| סילבסטר |  |  |  |
| **גופים תרבותיים** |  |  |  |
| חבורת זמר | יהודה ברלב | ? | שני |
| להקת מנגנים | עמית לפידות | ? | צבייה |
|  |  |  |  |

בישיבה הקרובה יימסר דו"ח על התקדמות בנושא איוש הצוותים.

3**. תקציב**

דרור הציג ניתוח דו"ח ביצוע של תקציב תרבות 2011-12 כפי שמופיע בנתוני הנה"ח. העיון בדו"ח העלה שאלות לגבי נהלים שונים: קשרים עם ספקים, רכישות ללא אישור הרכז/ת, הבאת מופעים קנויים,סעיפי תקציב שלא ברור האם שייכים לתרבות וכו'. הועלתה הסתייגות והתנגדות להמשך העברת 50 אש"ח מתקציב תרבות לחינוך. (ההצעה בעבר התייחסה לתקציב 2012 ולדעת הצוות מתחייב דיון נפרד לגבי המשך "ההקצבה" בתקציב 2013). (לבדיקה וברור – דרור-אברהם).

לקראת הישיבה הבאה ייעשה ניסיון להכין הצעת תקציב המתייחסת לתקציב המאושר כרגע, 150 אש"ח, הצעת התקציב תכלול עלות שכר לרכז/ת, תקציב שוטף למחסן ציוד וביצוע החגים והאירועים המצויינים בטבלה. חברי הצוות מוזמנים לנסות ולבנות הצעה ולהעבירה אל דרור ואוכמה לקראת הישיבה הבאה.

הגשת הצעת תקציב לוועד אמורה להיות צעד משמעותי לקראת השלמת עבודת הצוות!!!

**הישיבה הבאה תתקיים ביום ד' 13.2.13**

סעיפים נוספים לדיון בישיבה הבאה: עדכון והשלמת רשימת רכזי צוותי החגים – וודאו עם האנשים שבאחריותכם את נכונותם לקבלת התפקיד. מחסן תרבות (תודה לצבייה שרכזה והביאה נתונים– נשתדל לקדם את הנושא בישיבה הבאה).

תודה על ההיענות ושיתוף הפעולה.

דרור ואוכמה.